tomron87/hebrew-wikipedia-sentences-corpus huggingface dataset:
גמר האירוע התקיים ב-19 בפברואר 2022. עשרה מועמדים השתתפו בו, וזהות הזוכה נקבעה באמצעות שתי מערכות הצבעה.
שלושת השירים המובילים במערכה הראשונה העפילו לתלת-קרב האחרון, שבו כל ההצבעות אופסו והזוכה נקבע.
בשתי המערכות הנקודות נאמדו באמצעות שילוב של הצבעות השופטים עם קולות הקהל.
בגמר זכה "River" עם 51 אחוזים מהקולות.
ב-26 בינואר 2022 נקבע בהגרלת חצאי הגמר כי פולין תופיע בחלק השני של חצי הגמר השני.
פולין הופיעה כמדינה ה-14, אחרי רומניה ולפני מונטנגרו.
ב-12 במאי 2022 ביצע אוכמן את "River" על בימת חצי הגמר השני של אירוויזיון 2022. עם הקראת התוצאות של שלב זה הוא נמנה בין האמנים שהעפילו לגמר.
לאחר התחרות התברר כי הגיע למקום השישי בשלב זה.
פולין הופיעה כמדינה ה-23, לפני סרביה ואחרי הממלכה המאוחדת.
ב-14 במאי הופיע אוכמן בגמר התחרות.
עם תום הקראת התוצאות הוא דורג במקום ה-12 עם 151 נקודות (46 מהשופטים ו-106 מהקהל).
זהו המיקום הטוב ביותר אליו הגיעה פולין בתחרות הזמר של האירוויזיון מאז 2016 עם מיכל שפאק והשיר "Color of Your Life".
"Risk It All" הוא סינגל של הזמרת-יוצרת הבריטית, אלה הנדרסון, המקהלה הבריטית, House Gospel Choir, והצמד המוזיקלי הבריטי, ג'סט קידין .
השיר יצא, על ידי חברות התקליטים וורנר מיוזיק גרופ, Major Tom's ואסיילום רקורדס, ב-20 באוגוסט 2021. השיר נכתב על ידי אלה הנדרסון, שארלוט הנינג, לואיס תומסון ורוב האוורי, והופק על ידי ג'סט קידין.
נכון ליולי 2022, השיר הושמע למעלה מ-27 מיליון פעמים בספוטיפיי, ולמעלה ממיליון פעמים ביוטיוב.
אזורתאריךפורמטגרסהחברת תקליטיםהערותעולמי 20 באוגוסט 2021הורדת מוזיקה, הזרמת מוזיקהמקוריתוורנר מיוזיק גרופ, Major Tom's, אסיילום רקורדס 10 בספטמבר 2021אקוסטית 24 בספטמבר 2021רמיקס VIP של ג'סט קידין 8 באוקטובר 2021 רמיקס של KC Lights
Rise and Kill First: The Secret History of Israel's Targeted Assassinations (בעברית: השכם להורגו: ההיסטוריה החשאית של החיסולים הממוקדים של ישראל) הוא ספר משנת 2018 שכתב רונן ברגמן על החיסולים הממוקדים שביצעו גופי הביון הישראליים.
הספר סוקר התנקשויות בבכירי ממשל בריטים בימי המנדט הבריטי, במחבלי חמאס, חזבאללה ואש"ף ובמדעני גרעין איראנים.
לצורך כתיבת ספרו ראיין ברגמן פוליטיקאים ואנשי קהיליית המודיעין.
הספר נכתב במקור באנגלית ותורגם לצרפתית, גרמנית ורוסית.
הספר מתאר את החיסולים הממוקדים שבוצעו על ידי שב"כ והמוסד, את האישים המעורבים ואת הטקטיקות אותן נקטו.
שם הספר נכתב בהשראת האמרה בתלמוד: "הבא להורגך, השכם להורגו".
הוא מפרט דמויות פוליטיות וביטחוניות, בהן סוכני מוסד, שב"כ ובכירי צה"ל, חלקם בזהות אמיתית וחלקם בדויה.
בין המרואיינים לצורך כתיבת הספר: ראשי הממשלה אהוד ברק ואהוד אולמרט, ומאיר דגן, שכיהן כראש המוסד במשך שמונה שנים.
הספר מתחיל עם ייסודו של ארגון בר גיורא ב-1907 על ידי יצחק בן צבי.
בהמשך הפך הארגון ל"השומר", לאחר מכן ל"ההגנה" ולבסוף לגרעין של צבא ההגנה לישראל.
לדברי ברגמן, סוכנויות ביון ישראליות ביצעו התנקשויות נגד יריבים ערבים לאורך כל התקופות שלפני ואחרי הקמת המדינה.
לטענת ברגמן, ישראל התנקשה ביותר אנשים מכל אומה מערבית אחרת מאז מלחמת העולם השנייה, ובוצעו לפחות 2,700 פעולות חיסול בתקופה של שבעים שנה מאז הקמת מדינת ישראל.
בין השיטות המתוארות בספר לביצוע חיסולים: משחת שיניים מורעלת שממיתה את היעד תוך חודש, מל"טים חמושים, טלפונים ניידים מתפוצצים, צמיגים רזרביים עם פצצות המופעלות בשלט רחוק, התנקשות במדעני אויב וגילוי מאהבים של אנשי דת מוסלמים.
ברגמן דן בהתנקשות בבכירים בריטים, בחמאס, בחזבאללה ובראשי אש"ף ובמדעני גרעין איראנים.
בין החיסולים המתוארים: עלי חסן סלאמה, מנהיג ספטמבר השחור; אבו ג'יהאד, עוזרו של יאסר ערפאת ומייסד מפלגת הפת"ח; יחיא עיאש, המכונה "המהנדס", יצרן הפצצות הראשי של חמאס; ואחמד בושאקי, מלצר מרוקאי.
הספר גם מרמז שישראל התנקשה בערפאת, אם כי המחבר קובע שהצנזורה הצבאית אוסרת עליו אפילו לציין אם הוא יודע זאת בוודאות או לא.
ראשי הממשלה מנחם בגין, יצחק שמיר, אהוד ברק ואריאל שרון, שכונה על ידי ברגמן כ"פירומן", נקראים בספר "מתנקשים".
ברגמן מתאר את פרטי הפעולות שבוצעו באיראן, מצרים, סוריה וגרמניה.
בספר נטען כי שר הביטחון אריאל שרון והרמטכ"ל רפאל איתן הורו למוסד להפיל מטוס ובו 30 ילדים פצועים, ניצולי טבח סברה ושתילה.
המבצע בוטל בלחץ קציני צה"ל שראו בכך פקודה בלתי חוקית בעליל.
הספר גם מתייחס לחיסולים שביצע המוסד לבקשת ממשלות ומנהיגים זרים, בהם לכאורה מלך מרוקו חסן השני.
במדור הספרות של הניו־יורק טיימס נכתב: "עבודת מחקר יוצאת דופן, ספר מלא אנושיות על נושא טעון ונפיץ.
תוך שהוא משלב עיתונאות תחקירית ועבודת היסטוריון, ברגמן לא מאבד לרגע גם את הצורך לבחון שאלות אתיות, שמתעוררות כשמדינה שהוקמה כמקלט של אנשים חסרי נתינות שהיו מטרה לרצח עם מחליטה שהיא צריכה להרוג כדי לשרוד...
הספר הזה מלא רגעים שלא נותנים מנוח, שינויים מפתיעים בסיפור מלא תפניות גורליות ותוצאות בלתי מכוונות".
העיתון אף בחר בו כאחד מהספרים המומלצים.
במגזין ניוזוויק נכתב: "חובה לקרוא.
ברגמן הוא המתעד החשוב ביותר של שירותי הריגול של ישראל".
"Ring Ring" הוא סינגל של התקליטן האנגלי, ג'קס ג'ונס, בשיתוף פעולה עם הזמרת-יוצרת השוודית-בריטית, מייבל, והראפר והפזמונאי האמריקאי, ריץ' דה קיד.
השיר יצא ב-22 ביוני 2018 בהוצאת חברת התקליטים פולידור רקורדס.
השיר מופיע במיני-אלבום הראשון של ג'קס ג'ונס, Snacks, באלבום האולפן הראשון של ג'קס ג'ונס, Snacks (Supersize), במיקסטייפ הראשון של מייבל, Ivy to Roses, וכן כרצועת בונוס דיגיטלית באלבום האולפן הראשון של מייבל, High Expectations.
נכון ליוני 2023, השיר הושמע למעלה מ-122 מיליון פעמים בספוטיפיי, ולמעלה מ-72 מיליון פעמים ביוטיוב.
"Risk" (בעברית: "סִכּוּן") הוא שיר שהוקלט על ידי הזמרת-יוצרת האמריקאית גרייסי אברמס.
השיר יצא לאור ב-1 במאי 2024, על ידי חברת התקליטים אינטרסקופ רקורדס, כסינגל הראשון מתוך האלבום, The Secret of Us.
אברמס כתבה את השיר עם אודרי הוברט והפיקה אותו יחד עם ארון דסנר.
ב-29 באפריל 2024, הכריזה אברמס על צאת אלבום האולפן השני שלה, The Secret of Us, לאחר מכן חשפה את עטיפת האלבום ותאריך יציאתו שיצא לאור ב-21 ביוני 2024. היא כתבה באותה הצהרה שהיא תוציא את השיר "Risk" ב-1 במאי בתור הסינגל המוביל מהאלבום.
אברמס אמרה ש-"Risk" נכתב בשיתוף עם חברתה אודרי הוברט והופק על ידי משתף הפעולה התכוף שלה ארון דסנר, שהפיק את אלבום האולפן הקודם שלה, Good Riddance (2023).
אברמס הקניט את הקליפ של "Risk" ב-30 באפריל, ושיבחה את הבימוי של הוברט באומרו: "לעבוד ביחד על הסט ובבית על הספה שלנו זה הכי כיף שהיה לי בחיים, היא מבריקה בכל המובנים".
חברת התקליטים אינטרסקופ רקורדס הוציאה את השיר להורדה דיגיטלית ולסטרימינג ביום שלמחרת, יחד עם הסרטון הרשמי שלו.
פורמט ויניל בגודל 7 אינץ' של הסינגל, שכלל את השיר המקורי "Close to You" כצד ה-B שלו, יצא לאור ב-31 במאי.
בראיון למגזין המוזיקה האמריקאי Spin, אמרה אברמס כי היא "תשפך כל פרט בחיינו בזמן שהיה להם", בהתייחסה לתהליך הכתיבה שהוביל אותה ואת חברתה אודרי הוברט להלחין את השיר.
היא הוסיפה אחריה: "הייתה דחיפות אמיתית לספר הסיפור שלנו, וזה מאוד טבעי שהוביל אותנו לכתיבת שירים ביחד.
היינו כמו, 'אנחנו יודעים איך הלילה הזה עבר, אבל איך אנחנו מעצימים את זה או עושים את זה כל כך דרמטי עד כדי כך ש אנשים רוצים לצרוח את זה כשכולנו בהופעה ביחד?'".
מילות השיר עוסקות בסוג מרוחק של אהבה.
כריס דה-ויל כתב המגזין Stereogum, טען כי "Risk" נשמע "כמו להיט" ומרגיש חזק, והצהיר כי זה "ממשיך את הכישרון של אברמס לתפניות בלתי נשכחות של ביטויים המותאמים למנגינות שנדבקות אליך".
לוסי פיליפס מדורק שיבחה את השיר על כך שהציג את "הצמיחה כאמן" של אברמס.
אברמס ביצעה את "Risk" ב-The Tonight Show של ג'ימי פאלון ב-8 במאי 2024, יחד עם להקתה.
+ תאריכי יציאות לאור ופורמטים עבור "Risk"אזורתאריך יציאהפורמט (ים)חברת תקליטיםמקורכלל העולם1 במאי 2024הזרמת מוזיקה • הורדה דיגיטליתאינטרסקופ23 במאי 2024פורמט 7 אינץ'
"River Man" הוא השיר השני ברשימת הרצועות מתוך אלבומו של ניק דרייק משנת 1969, Five Leaves Left.
לדברי מנהלו של דרייק, ג'ו בויד, דרייק ראה בשיר את מרכז האלבום.
בשנת 2004, השיר עבר רימאסטר ויצא כתקליט ויניל 7 אינץ' וכסינגל ב-CD משופר, הכולל קליפ של טים פופ.
ב-5 באוגוסט 1969 הקליט דרייק את השיר עבור תוכנית הטלוויזיה Peel Sessions של ה-BBC.
השיר נכתב במשקל של חמישה רבעים (5/4) והוא אחד השירים הבודדים שדרייק כתב כשהוא נוגן בכוונון סטנדרטי.
בויד שיער שהלחן הושפע מהגיטריסט הברזילאי ז'ואאו ז'ילברטו, והמבקר איאן מקדונלד הציע שהקצב פותח על סמך "Take Five" של דייב ברובק.
למרות שרוב העיבודים ל-Five Leaves Left היו של חברו של דרייק, רוברט קירבי, עיבוד זה היה של הארי רוברטסון (הידוע גם כ"הארי רובינסון"), לאחר שקירבי אמר שהוא "לא הגיע לחמישה רבעים בבית ספר למוזיקה עדיין." דרייק ביקש מרוברטסון לגרום למיתרים להישמע כמו פרדריק דיליוס.
"Day Is Done" (על ידי נורה ג'ונס ולהקת צ'רלי האנטר)
"River Man" (וידאו מאת טים פופ)
RoboCup Federation (בעברית: רובוקאפ) הוא ארגון בינלאומי, רשום בשווייץ (1997), שמטרתו המוצהרת היא לקדם טכנולוגיות של רובוטיקה ובינה מלאכותית על ידי הצבת מטרת-על: לפתח, עד שנת 2050, קבוצת כדורגל של רובוטים הומנואידים אוטונומיים שיכולה לנצח את אלופת העולם בכדורגל.
הנחת העבודה היא כי בניית קבוצה כזו תגרום ליצירת טכנולוגיות כלליות, שיזלגו לתחומים אחרים.
ההשראה להצבת מטרת העל באה ממרוץ החלל ותוכנית אפולו (להביא אדם לירח ולהחזירו בחזרה, מתוך כוונה בין השאר ליצור התפתחות משמעותית בטכנולוגיות תקשורת, מחשבים, ואלקטרוניקה).
על מנת לדחוף לקראת מטרה זו, מארגן הארגון תחרויות בינלאומיות שנתיות במגוון גדול קטגוריות (כולל, כדורגל).
התחרויות כוללות אלפי משתתפים, מאות נבחרות ומאות רובוטים, והן אירוע הרובוטיקה הגדול בעולם.
הדגש בכל הקטגוריות הוא על עבודה עצמאית של הרובוטים, ללא התערבות אנושית.
בקטגוריות לבוגרים, המשתתפים הם לרוב מתארים ראשון, שני, ושלישי.
הקטגוריות לצעירים מיועדות לתלמידי חטיבת ביניים ותיכונים.
בישראל, מייוצג הארגון על ידי הוועדה הלאומית הישראלית, בראשות ד"ר אלי קולברג ופרופ' גל קמינקא מאוניברסיטת בר-אילן.
פרופ' קמינקא היה הישראלי הראשון שהשתתף בתחרות החל משנת 1997, כחלק מקבוצות אמריקאיות בליגת הכדורגל לבוגרים, ואף היה אחד מראשי הכנס ב־2002. ד"ר קולברג היה הראשון לעמוד בראש קבוצה ישראלית, ב־1999, כחלק מהליגה לצעירים.
החל משנה זו, יוצגה ישראל על ידי קבוצות לצעירים.
בין הפעילים בליגה לצעירים, המרצה יוסי חזן מהמרכז האוניברסיטאי אריאל.
ב־2009 השתתפה ישראל לראשונה בליגת הכדורגל לבוגרים, על ידי נבחרת מהמחלקה למדעי המחשב ב אוניברסיטת בר-אילן בראשות פרופ' גל קמינקא וד"ר קולברג, ודורגה בין ה-16 הטובות בעולם בליגת הרובוטים דמויי-אדם (Humanoids) הסטנדרטיים (Standard Platform League).
הנבחרת (BURST: Bar ilan University Robot Soccer Team) העפילה לאליפויות העולם גם בתחרויות ב־2010, ו- 2011. ב־2011 נמנעה הופעת הנבחרת, כמו גם הנבחרות לצעירים, בתחרויות בטורקיה עקב חשש מבעיות אבטחה.
מאז, השעתה הקבוצה את פעילותה בליגה זו.
ב-2012 השתתפה נבחרת RoBIU מהפקולטה להנדסה מבר-אילן, בליגת הרובוטים דמויי אדם בגודל קטן (Humanoid Kid-Size League) שהתקיימה במקסיקו.
היא הגיעה עד לשלב רבע הגמר, ודורגה בין ה-8 הטובות בעולם.
הנבחרת הוזמנה לבית הנשיא להציג את הרובוטים שלה בכנס הצגת פרויקטים לחדשנות בתחום המדע והטכנולוגיה.
התחרות כוללת ארבע קטגוריות עיקריות:
רובוקאפ בבית - אינטראקציה עם סביבה אנושית (בוגרים)
רובוקאפ צעירים - תחרויות לתלמידי תיכון.
בקטגוריה זו מספר תתי קטגוריות, כולל כדורגל, ריקוד, ועוד.
התחרויות נערכות מדי שנה במדינה אחרת.
התחרויות נערכו עד כה במיקומים הבאים:
1996 - אוסקה, יפן (תחרויות אלו קדמו להקמת הארגון, ונקראו "תחרויות קדם").
1997 - נאגויה, יפן (תחרויות אלו היו התחרויות הרשמיות הראשונות.
ישראלי ראשון ברובוקאפ כחלק מקבוצה אמריקאית לבוגרים).
1999 - סטוקהולם, שוודיה (תחרויות אלו היו הראשונות בהן הוצגו רובוטים מליגות לצעירים.
נציגות ישראלית רשמית ראשונה בליגות לצעירים).
2001 - סיאטל, ארצות הברית
2002 - פוקוקה, יפן (תחרויות ראשונות בהן הוצגו רובוטים הומנואידים).
2007 - אטלנטה, ארצות הברית
2009 - גראץ, אוסטריה (נציגות ישראלית ראשונה בליגה לבוגרים).
2011 - איסטנבול, טורקיה (כחודש וחצי לפני התחרות, כל הנבחרות הישראליות הונחו על ידי קב"ט משרד החינוך לבטל השתתפותם בתחרויות, עקב חשש לבעיות אבטחה).
2012 - מקסיקו סיטי, מקסיקו
Roaring Forties ("הארבעים הסוערים") הוא אלבום משנת 1994 של היוצר הבריטי פיטר האמיל.
שם האלבום הוא משחק מילים כפול.
מחד שם האלבום מתייחס לשיר Pushing Thirty מהאלבום The Future Now.
מאידך Roaring Forties בסלנג ימאים פירושו אזורי האוקיינוס שבין קו רוחב 40 ל-50, שידועים במימהם הסוערים.
מכאן ומכאן, איפה, מתייחס האלבום לשנות ה-40 בחייו של האמיל.
באופן הולם, באלבום ישנן לא מעט התייחסויות "ימיות", והשימוש באלגוריה שמדמה אדם המשתדל לנהל את חייו לנווט של ספינה שכיח.
באלבום מופיעה יצירה ארוכה המחולקת לתת פרקים בשם Headlong Stretch, הדנה בתובנות הנגזרות ממבט לאחור בחיים, ובפרט הרהור ב"חיים אלטרנטיביים" שהיו יכולים להיות אילו החלטנו או פעלנו אחרת בעבר:
שיר הסיום הוא בלדה שמסכמת את החיים כמסע ימי, עתיר סערות לא צפויות ומשברים, ומטיף לאופטימיות וקבלת הקושי בחיים כתרומה לאדם:
Rock Bottom הוא אלבום הסולו השני של הזמר האנגלי רוברט וייאט.
הוא יצא ביולי 1974 בהוצאת וירג'ין רקורדס הבריטית.
האלבום הופק על ידי ניק מייסון, הידוע גם כמתופף של להקת פינק פלויד.
בשנת 1973, כאשר להקתו מאצ'ינג מול עבדה על אלבומה השלישי, נפל וייאט כשהיה שיכור מחלון הקומה הרביעית, נותר משותק בפלג גופו התחתון, רותק לכסא גלגלים ונאלץ לנטוש את התיפוף ואת מאצ'ינג מול.
בזמן שהיה בבית החולים, בשיקום מפציעתו כתב וליטש את החומרים אשר הפכו שישה חודשים מאוחר יותר לשירים המרכיבים את Rock Bottom.
רוברט וייאט - קולות, קלידים, כדי הקשה, גיטרת סלייד
גארי וינדו - קלרינט, סקסופון
איבור קאטלר - קולות, מפוחית יד
יו הופר - גיטרה בס
ריצ'רד סינקלייר - גיטרה בס
Rock DJ הוא שיר של זמר הפופ הבריטי רובי ויליאמס.
השיר יצא לאור כסינגל הראשון מאלבום האולפן השלישי של ויליאמס, Sing When You're Winning.
השיר היה לשיר הרביעי הנמכר ביותר בבריטניה בשנת 2000. בנוסף, הגיע השיר למקום הראשון בשלוש מדינות, כמו גם לעשרת הגדולים בתשע מדינות נוספות.
ויליאמס אמר על השיר "זה שיר מסיבות, ולשירי מסיבות יש בדרך כלל מילים מטופשות שלא אומרות כלום.
זה לא אלבום מדכא, אבל הוא עוסק לא מעט בעצבות, בדידות.
באופן מצחיק למדי, אבל בצורה אופטימית."
השיר היה לשיר השלישי של ויליאמס שהגיע לפסגת מצעד הסינגלים הבריטי, והגיע למעמד פלטינה עם מכירות של יותר מ-600,000 עותקים.
השיר היה להצלחה גם בשאר מדינות אירופה, כאשר הוא מגיע לעשרת הגדולים כמעט בכל המדינות.
בנוסף להצלחה באירופה, הגיע השיר למקום החמישי באוסטרליה, ובארצות הברית, שם לא יצא כסינגל, למקום ה-24 במצעד שירי המועדון והדאנס החמים של הבילבורד.
לצד ההצלחה היחסית באירופה, באוסטרליה ובארצות הברית, השיר מכר למעלה מארבעה מיליון עותקים בכל העולם, וזכה בתואר "השיר הטוב ביותר של שנת 2000" בטקס פרסי המוזיקה של MTV אירופה, ובפרס הסינגל הטוב ביותר, כמו גם פרס הקליפ הטוב ביותר בטקס פרסי המוזיקה הבריטית 2001.
את הצלחת השיר יש לזקוף לשיבוצו בסרט זרע הפורענות של הבמאי ריצ'רד ברוקס ב-1955.
בשנת 2003 דורג השיר במקום ה-158 ברשימת 500 השירים הגדולים בכל הזמנים של מגזין המוזיקה רולינג סטון.
בנוסף, השיר נחשב לאחד מהשירים הנמכרים ביותר בכל הזמנים שכן, לאורך השנים נמכרו מעל ל-25 מיליון עותקים של הסינגל.
השיר היה נעימת הפתיחה של העונה הראשונה ושל העונה השנייה של הסיטקום האמריקני "ימים מאושרים".
הביצוע המקורי של היילי שולב בפסקול הסרט "אמריקן גרפיטי" (1973) והיה השיר הפותח של הצד הראשון באלבום הכפול של פסקול הסרט, "41 Original Hits from the Soundtrack of American Graffiti" שהיה לאלבום פלטינה משולש.
השיר מושמע באחת מתחנות הרדיו במשחק המחשב "Mafia II"
ברבות השנים יצאו לשיר גרסאות כיסוי רבות נוספות, הבולטות שבהן בוצעו בין היתר על ידי מיי וסט, הארי נילסון והסקס פיסטולס.
"Roar" (בעברית: "שאגה") הוא שיר של זמרת הפופ האמריקאית קייטי פרי.
השיר יצא לאור ב-12 באוגוסט 2013 כסינגל הראשון מאלבום האולפן הרביעי של פרי, Prism.
בשבוע בו פורסם השיר לרכישה, נרכשו ממנו למעלה מ-557,000 עותקים.
בכך הפכה פרי לאומנית הראשונה ששני קליפים שלה עברו את רף מיליארד הצפיות.
הקליפ היה הנצפה ביותר באותה שנה, העשירי הנצפה ביותר באתר יוטיוב, נכון לאותה תקופה, והנצפה ביותר של פרי בכל הזמנים.
בקליפ נראית פרי מתרסקת עם מטוס לתוך ג'ונגל, ולאט לאט הופכת למלכת הג'ונגל.
לקליפ הובאו שלל חיות, כגון: טיגריס, פיל, קוף ותוכים.
הזמרת האמריקאית סלינה גומז נהגה לבצע גרסת כיסוי של השיר בסיבוב ההופעות "Stars Dance Tour".
rm (קיצור של המילה remove; באנגלית: "להסיר") היא פקודה במערכת ההפעלה יוניקס מערכות הפעלה דמויות יוניקס המשמשת להסרת קבצים, תיקיות, וקישורים ממערכת הקבצים.
הפקודה rm מסירה את ההפניה לקובץ ממערכת הקבצים.
האובייקט (inode) המייצג את הקובץ נמחק רק כאשר כל ההפניות אליו נמחקות.
על מנת למחוק תיקייה ריקה דרושה הרשאת כתיבה בה, ועל מנת למחוק קובץ דרושה הרשאת כתיבה לתיקייה בה הוא נמצא, כאשר ההרשאות לקובץ עצמו אינן רלוונטיות.
במערכות יוניקס ומערכות דמויות יוניקס לא קיים מנגנון כדוגמת סל מיחזור, ולכן הסיכוי למחיקה לא מכוונת גדול.
לכן, במקרים רבים משתמשים בדגל -i, אשר מוודא את המשתמש בשאלה על כל קובץ לפני מחיקתו.
מנהלי מערכת יוצרים לעיתים קרובות הפניה בצורה הבאה, על מנת למנוע ממשתמשים מלמחוק קבצים שלא לצורך:
במערכות סולאריס ומערכות המבוססות על פרויקט גנו כדוגמת לינוקס, נוסף משנת 2005 מנגנון המגן מפני הפקודה rm -rf /, אשר מוחקת את כלל הקבצים במערכת.
דגלים נפוצים לפקודה הם -r המאפשר מחיקה רקורסיבית לתיקיות ותוכנן, -i המפעיל מצב אינטראקטיבי בו המשתמש צריך לאשר כל מחיקה, ו--f המאפשר מחיקה ללא שאלות או שגיאות במידה וקבצים אינם קיימים.
RoBattle, הוא רובוט מודולרי צבאי שפותח על ידי התעשייה האווירית לישראל.
הוא נועד לבצע משימות מסוימות שאחרת ייעשו על ידי חיילים רגליים, כגון הגנת שיירה, סיור חמוש ואחרים.
הוא נע על שישה גלגלים, אבל ניתן להחליפם בזחל.
הרובוט מסוגל לחצות שטח מחוספס ולעבור מכשולים כגון קירות נמוכים.
המודולריות של RoBattle מאפשרת לחבר לו זרועות רובוטיות שונות, מכ"ם, ומערכות נשק המאפשרות לו להיות מותאם למשימה אותה הוא צריך לבצע.
ככזה, מערכות רגישות של Robattle הם בעלות יתירות כדי לאפשר לו לפעול גם לאחר שספג נזק.
RoBattle שוקל 7 טונות ויש לו יכולת לשאת עד 3 טון.
זה מתקשר באמצעות 4G טכנולוגיה סלולרית (LTE).
rmdir או rd היא פקודה במערכות ההפעלה יוניקס, DOS, OS/2 ו-Microsoft Windows למחיקת תיקייה קיימת.
יש לשים לב לחשיבות האותיות הרישיות לפי סוג מערכת הפעלה.
השימוש הסטנדרטי בפקודת rmdir, מחיקת תיקייה ריקה מתוכן, הוא כדלקמן:
השימוש בפקודת rmdir כאשר התיקייה מלאה בתוכן, יתבצע כדלקמן:
תפריט העזרה של פקודת rmdir:
בסביבת DOS המקבילה לפקודת rmdir היא הפקודה החיצונית: deltree.
הפקודה הפנימית rmdir (או rd) קיימת אף היא, אך היא מיועדת למחיקת תיקיות ריקות בלבד.
בסביבת חלונות הפקודה המקבילה היא: rd ותבוצע כדלקמן: rd /s folder_name
Rkhunter (ראשי תיבות של "Root Kit Hunter") הוא כלי לבדיקות אבטחה, סריקה ואיתור של יישומי Rootkit וקובצי דלת אחורית, מבוסס קוד פתוח ונכתב בשפות Perl ובאש.
בדיקת קבצים מקומיים והשוואת אלגוריתם גיבוב בטוח (SHA-1) שלהם עם אלה הנמצאים במסד הנתונים המקוון.
Rkhunter פותח על ידי מייקל בולאן (Michael Boelen) בשנת 2003 והחל משנת 2006 הוא מתוחזק על ידי חברת SourceForge.
השימוש הסטנדרטי בכלי rkhunter, בסביבת יוניקס, יתבצע כדלקמן:
rkhunter --update: תבצע עדכון לבסיס הנתונים.
rkhunter --version: תציג את הגרסה הנוכחית של הכלי המותקן.
rkhunter --help: תציג את ספר הוראות של פקודה זו.
Rock The Casbah (בתרגום לעברית: רוק בקסבה) הוא סרט דרמה קומית צרפתי-מרוקאי באורך מלא שביימה וכתבה ליילה מרקשי והפיקה סטפני קארראס.
הסרט מספר על משפחה המתאבלת על מות האב בהתאם למסורת האסלאם, אך כאשר הבת הצעירה של המשפחה מגיעה, הגיבוש המשפחתי משתנה.
הסרט הוקרן לראשונה בפסטיבל הסרטים של אנגולה שבצרפת ב-23 באוגוסט 2013, ולאחר כך בפסטיבל הסרטים הבינלאומי בטורונטו שבקנדה ב-6 בספטמבר 2013. שפת הסרט היא צרפתית, ואורכו כ-100 דקות.
זהו תפקידו האחרון של עומר שריף בקולנוע.
הסרט היה מועמד בשנת 2014 לפרס בפסטיבל הסרטים בסידני.
הסרט מתרחש בעיר טנג'יר שבמרוקו בעונת הקיץ.
בסרט, מתכנסת משפחה כדי להתאבל על מות האב שנפטר מהתקף לב, בהתאם למסורת האסלאם.
הגיבוש המשפחתי משתנה, כאשר באה למשפחה הבת הצעירה, סופיה, שיש לה קריירת משחק בניו יורק, אך היא תמיד מגלמת טרוריסטיות.
הגעתה ונוכחותה מעוררים ריבים ישנים בינה לבין אחותה, מה שגרם למשפחה לריב ולקרוס.
עומר שריף – מולאי חסן
"" הוא סינגל שהוקלט על ידי הזמרת-יוצרת הקנדית שאניה טוויין, מתוך אלבומה השלישי, Come On Over.
השיר יצא לאור ב-10 בינואר 2000, כסינגל האחד עשר מתוך האלבום, וכסינגל העשרים ושניים של טוויין.
עם יציאתו נכנס השיר אל המקום ה-3 במצעד שירי הקאנטרי של קנדה.
השיר הוא שיר בסגנון הקאנטרי-פופ, המשלב בתוכו גם את סגנון הרוק.
בשנת 2015, יצאה טוויין לסיבוב ההופעות "Rock This Country Tour", אשר שמו נגזר משם שיר זה.
הקליפ צולם ב-25 בנובמבר 1999, והופץ ב-25 בדצמבר באותה השנה.
נכון ל-31 באוגוסט 2019, מונה הצפיות של הופעת השיר עומד על כ-1.1 מיליון צפיות.
Rock 'n' Roll Circus הוא אלבום האולפן האחד-עשר של הזמרת היפנית איומי האמאסאקי.
האלבום יצא לאור ב־14 באפריל 2010, על ידי חברת התקליטים Avex Trax.
הוא גם יצא קצת יותר משנה לאחר אלבומה מ-2009, Next Level.
Rock 'n' Roll Circus מציין את האלבום האחד-עשר ברציפות של האמאסאקי, שהופק במלואו על ידי המפיק והמנהל היפני מקס מאטסורה, בעוד שהיא תורמת לאלבום כסולנית הראשית, זמרת רקע וכותבת המילים לכל השירים.
האלבום מוקלט ביפנית עם ביטויים קלים באנגלית, Rock 'n' Roll Circus הוא אלבום רוק עם אלמנטים מוזיקליים רבים כמו אלקטרופופ, ג'י-פופ, רוק, בלדת פופ ומוזיקת דאנס.
האלבום הוקלט ביפן ובבריטניה, מה שהפך אותו לאלבום הראשון של האמאסאקי שהוקלט מחוץ לארץ מולדתה.
ייצור נוסף טופל בארצות הברית ובשתי המדינות הקודמות.
חמישה פורמטים שונים יצאו לאור כדי לקדם את האלבום: CD עצמאי, צרור CD ו-DVD, ערכת קופסאות במהדורה מוגבלת, פלייבוט במהדורה מוגבלת, והפצה דיגיטלית ברחבי העולם.
שתי יצירות אמנות שונות הוצאו לשרוול הכריכה של האלבום; לאחד יש את האמאסאקי בתוך תיבת טלפון, בעוד שבשרוול השני יש מקרוב את פניה של האמאסאקי.
המבקרים שיבחו את גישת האלבום למוזיקת רוק, לצד הערעור המסחרי שלו ועקביות המוזיקה.
עם זאת, חלקם ציינו את היעדר המסירה הרגשית במילותיה של האמאסאקי, תוך ביקורת על הבלדות וההפקה של האלבום.
האלבום נרשם על ידי כמה מבקרים כאחד האלבומים הטובים ביותר לשנת 2010. באופן מסחרי, האלבום היה להצלחה.
זה הפך לאלבום העשירי של האמאסאקי והגיע למקום הראשון במדרג האלבומים היפניים של אוריקון, וזכה בתקליט פלטינה על ידי התאחדות ענף ההקלטות ביפן (RIAJ) למכירות של 250,000 יחידות.
האלבום הגיע לדירוג האלבומים של דרום קוריאה והופיע במפת אלבומי ה-G-Music של טייוואן.
שני סינגלים יצאו לאור מהאלבום, כולל פרסומי מכירות אחד.
הסינגל המוביל שלה בצד "זריחה / שקיעה (Love Is All)" זכה להצלחה מסחרית, והגיע למקום הראשון בתרשים הסינגלים של אוריקון היפני והשני במצעד 100 Hot Japan.
הסינגל שני והסופי מצד השני, "הייתם ...
/ בלדה", זכו להצלחה מסחרית; הם הגיעו למקום הראשון בתרשים הסינגלים של אוריקון היפני ו-14 במצעד 100 Hot Japan.
סינגל הפרסום היחיד של האלבום, "מיקרופון", הגיע למקום 33 בתרשים המסלול הדיגיטלי של RIAJ.
כמה רצועות אלבום נוספות, המוצגות במצעדים המוסמכים ביפן.
האמאסאקי קידמה את האלבום בסיבוב ההופעות שלה בסרט רוקנרול בקרקס לשנת 2010.
"Rock Me" היה השיר הזוכה באירוויזיון 1989. השיר בוצע על ידי להקת הפופ היוגוסלבית ריווה, וייצג את יוגוסלביה בתחרות האירוויזיון לשנת 1989. זוהי הייתה הזכייה הראשונה והיחידה של יוגוסלביה בתחרות.
השיר הושר בשפה הסרבו-קרואטית, אך הסולנית, אמיליה קוקיץ' שרה אותו באנגלית בהופעת הזכייה של השיר.
קוקיץ' המשיכה להופיע לבדה במופעים שונים, אך לא זכתה להצלחה משמעותית לאחר הניצחון בשנת 1989.
זכיית השיר העלתה את המודעות הבינלאומית לרוק יוגוסלבי וקרואטי.
Robbery (בעברית: שוד) הוא שיר של הראפר, הזמר והפזמונאי האמריקאי ג'וס וורלד.
השיר יצא לאור ב-13 בפברואר 2019 כסניגל הראשון מתוך אלבומו השני Death Race for Love.
"Robbery" הוא השיר השמיני מתוך אלבומו השני של ג'וס וורלד, Death Race for Love.
על פי המגזין Complex: "השיר מדבר על איך אישה "גנבה" את הלב של ג'וס".
את השיר הפיק ניק מירה, שהפיק גם את השיר "Lucid Dreams".
הוידאו קליפ לשיר פורסם ב-14 בפברואר, יום הוולנטיין.
את הקליפ ביים קול בנט, והקליפ עלה לערוץ היוטיוב שלו Lyrical Lemonade.
"Rock Bottom" הוא סינגל של הזמרת-יוצרת האמריקאית, היילי סטיינפלד, בשיתוף להקה הפופ האמריקאית, DNCE.
השיר יצא, על ידי חברות התקליטים ריפבליק רקורדס ויוניברסל מיוזיק גרופ, ב-26 בפברואר 2016, כסינגל השני מהמיני-אלבום הראשון שלה, Haiz.
השיר נכתב על ידי מאטמן & רובין, ג'וליה מייקלס וג'סטין טרנטר, והופק על ידי מאטמן & רובין.
נכון לינואר 2022, השיר הושמע למעלה מ-243 מיליון פעמים בספוטיפיי.
תוכנית הטלוויזיה האמריקאית, Access Hollywood, קבעה כי השיר הוא שיר "ג'אם סגנוני ואופטימי, מלא בטירוף ונשמה".
ג'ף נלסון, מהמגזין פיפל, אמר כי השיר הוא שיר "ג'אם פופי ומבעבע, 'Rock Bottom' מתאר את השיאים והשפל של אהבה צעירה שגורמים לזוג 'לחזור בשביל עוד'".
מייק ואס, מ-Idolator, אמר כי השיר הוא "השיר הטוב ביותר ב-EP [של היילי סטיינפלד]".
הווידאו קליפ לשיר, בבימויה של מליה ג'יימס, יצא בערוץ היוטיוב של היילי סטיינפלד ב-25 במרץ 2016. נכון לינואר 2022, הווידאו קליפ נצפה למעלה מ-153 מיליון פעמים.
מדינהתוארמכירותניו זילנד (RMNZ)זהב7,500ארצות הברית (RIAA)פלטינה1,000,000
אזורתאריךפורמטחברת תקליטיםהערות ארצות הברית 26 בפברואר 2016 הורדה דיגיטליתריפבליק רקורדס, יוניברסל מיוזיק גרופ 1 במרץ 2016 40 שירי הרדיו המוביליםריפבליק רקורדס
Roblox Studio היא פלטפורמה לפיתוח משחקים שמאפשרת למשתמשים ליצור ולשתף את משחקיהם וחוויותיהם האישיות בעולם הווירטואלי של Roblox.
Roblox Studio הוא כלי עוצמתי המעניק למשתמשים את היכולת לעצב ולפתח משחקים, דמויות ורכיבים אינטראקטיביים באמצעות שפת התכנות Lua.
הכלי מספק מגוון רחב של כלים המאפשרים ליוצרים להגשים את רעיונותיהם, בהינתן שהם יוצרים משחקי מיני פשוטים או עולמות וירטואליים מורכבים.
עם היכולת לתכנת תכונות והתנהגויות אינטראקטיביות, המשתמשים יכולים ליצור חוויות גיימפלי ייחודיות ומרשימות המגרות לקהל מגוון.
תוכן שנוצר על ידי המשתמשים
Roblox Studio מגבה את אקוסיסטמת הקהילתית של המערכת על ידי אפשור לשחקנים ליצור ולפרסם את המשחקיהם האישיים.
כך נוצר ספרייה רחבה של תוכן שנוצר על ידי המשתמשים, המציעה מגוון רחב של סגנונות משחק, נושאים וחוויות.
ממשחקי הרפתקאות ודמיון עד למסלולי אתגר ומקומות חברתיים, הגמישות של Roblox Studio תרמה ליצירת ייעוד וירטואלי המתפתח באופן תמידי.
מעבר לבידור, Roblox Studio גם משמשת למטרות חינוך.
מורים רבים משתמשים בפלטפורמה כדי ללמד תכנות, עיצוב משחקים ופתרון בעיות בצורה שיתופית.
הנגישות של Roblox Studio הופכת אותה לדרך מעניינת ופעילה ללמוד כיצד לפתח כישורים חיוניים בסביבה יצירתית ואינטראקטיבית ללמידה בכל הגילאים.
Roblox Studio אינה רק על יצירת משחקים, אלא גם פלטפורמה חברתית.
השחקנים יכולים להתקשר בתוך המשחקים שהם משחקים, להצטרף לקהילות ולתקשר עם שחקנים אחרים.
האספקט החברתי הזה הוסיף לפופולריות של הפלטפורמה, כששחקנים מתחברים, משתפים פעולה ומחליקים חוויות במרחבים וירטואליים שנבנו על ידם או על ידי אחרים.
שימוש ב-Roblox Studio מאפשר למשתמשים לרכוש מגוון של כישורים, כולל תכנות, עיצוב, ניהול פרויקטים ועבודת צוות.
מפתחי משחקים ויוצרים יכולים לצבור ניסיון בתחומים כמו עיצוב מודלים ב-3D, כתיבת תסריטים ועיצוב חוויות משתמש.
האספקט הזה של בניית כישורים הפך את Roblox Studio לאבן דרך לאלה המחפשים להיכנס לתחום הרחב של פיתוח משחקים או יצירה דיגיטלית.
"Robot Rock" הוא הסינגל הראשון מתוך אלבום האולפן השלישי של צמד המוזיקה האלקטרונית הצרפתי דאפט פאנק, Human After All.
הסינגל יצא לאור בתחילה ב-11 באפריל 2005 עם קליפ, בבימויו ובהשתתפות הצמד, לפני יציאת הסינגל.
בעוד שהסינגל הגיע למקום בינוני גבוה במצעדים, מבקרים רבים מצאו את השיר חוזר על עצמו יתר על המידה בהשוואה לשירים מאלבומי האולפן האחרים שלהם באותה תקופה.
מבחינה מוזיקלית, "Robot Rock" תואר כרוק אלקטרוני ודאנס-רוק.
הסמפל כולל ריף סינתיסייזר עם גוון סנכרון מתנד, כמו גם כלי הקשה ואקורדים כוחות בגיטרה חשמלית.
דאפט פאנק שילבו ווקודר בהפקה, וחזר על משפט הכותרת של "Robot Rock".
מלבד הסמפל, תומא בנגלטר ציין כי הצמד השתמש בסינתיסייזר מוג עם מעבד צליל גיטרה עבור השיר.
הסמפל מופיעה על עטיפת הסינגל ועל תווי הליינר של אלבום Human After All.
בנגלטר הסביר כי בלייבל שלו, Roulé, "עשינו שירים של 7 דקות עם לופ של שנייה אחת בלבד, עם אפילו פחות בסיס ממה שיש ב-'Robot Rock'.
זו תמיד הייתה דרך לפרש מחדש דברים - לפעמים זה להשתמש באלמנט מהעבר, או לפעמים לשחזר אותם ולהטעות את העיניים או את האוזניים, שזה פשוט דבר שכיף לעשות".
הוא פירט כי השיר "הוא מחווה לכוחם של אקורדים של רוק כבד.
במובן מסוים אני חושב שבדקנו אם אפשר לקחת את המהות של הרוק – הכוח הזה – ולערבב אותה עם ריקוד.
אבל לקחת ריף לולאה את זה ולחקור את ליבת הרוק".
ריף הסינתיסייזר של הסמפל נעדר מהרמיקס "Maximum Overdrive" של "Robot Rock", שמורכב משאר האלמנטים של השיר למשך כמעט שש דקות.
קליפ לרמיקס זה צולם ונכלל בתקליטור האוסף Musique Vol.
הקליפ לשיר "Robot Rock" מורכב מתומא בנגלטר וגי-מנואל דה הומם-קריסטו, חברי הצמד, מבצעים את השיר על במה המעוטרת במספר טלוויזיות ואורות, וצולם ב-VHS, כדי להשיג מראה מיושן.
זהו הסרטון הראשון שמציג את הצמד בתפקיד עצמו באופן בלעדי.
דפוס זה ממשיך בשאר הסרטונים של Human After All למעט "The Prime Time of Your Life", שם הם מופיעים רק בהופעת קמע.
בנגלטר מנגן בגיטרה בעלת צוואר כפול של גיבסון EDS-1275 המוצגת על עטיפת הסינגל "Robot Rock" בעוד דה הומם-קריסטו מופיע על מערכת תופים.
אף על פי שהגיע למקומות מתונים במצעדי הדאנס בבריטניה ובארצות הברית, הסינגל נתקל בביקורת על המבנה הכללי שלו.
ביקורת במגזין Stylus קבעה כי השיר "לא עושה כלום, לא אומר כלום ולא הולך לשום מקום במשך זמן רב באופן חסר מצפון".
אזכורים לסינגלים קודמים של דאפט פאנק הוזכרו גם הם, שכן הרולינג סטון הכריז כי "שום דבר לא בונה כדי להשיג את התהילה הקודמת של 'Da Funk' או 'One More Time'" ופיצ'פורק ציין כי הסינגל "הוא 'Aerodynamic' של איש עני".
עם זאת, ביקורת של Sputnikmusic ציינה כי "למרות שזה מעצבן בטבע, זה גם מאוד מתגמל להאזין לו".
דאפט פאנק - שירה, גיטרה חשמלית, מכונת תופים, סינתיסייזר, גיטרה בס, ווקודר, סינתיסייזר מוג, דוושות גיטרה, תכנות, הפקה
"Rock 'n' Roll Kids" (בעברית: "ילדי רוק אנד רול") הוא שיר מאת הזמרים האירים פול הרינגטון וצ'רלי מקגטיגן שנכתב על ידי ברנדן גרהם.
השיר ייצג את אירלנד באירוויזיון 1994, זכה בתחרות, היה הניצחון השישי של אירלנד באירוויזיון, וייצג פעם שלישית חסרת תקדים ברציפות שאותה מדינה זכתה בתחרות.
היה מיתוס בתקשורת האירית שהשיר נבחר בכוונה שלא לזכות.
מכיוון שכללי התחרות מצפים שהזוכה של השנה הקודמת יארח את המהדורה הבאה של התחרות, עולה הטענה שמערכת השידור האירית לא הייתה מוכנה לעשות זאת שנה שלישית ברציפות, ומכאן הבחירה; זה מעולם לא הוכח.
אפילו כשאירלנד אירחה את האירוע ב-1997, הנציג האירי, מארק רוברטס, אישר שרשות השידור האירית, RTÉ, רצתה שהוא יזכה בתחרות, מכיוון שהם עשו עסקה עם BBC לארח את האירוע בשנה שלאחר מכן במקרה של ניצחון אירי נוסף.
השיר, לעומת זאת, זכה בתחרות והוא פופולרי בקרב מעריצי האירוויזיון, אפילו בוצע בחלקו על ידי מקגטיגן ויאקוב סווייסטרופ בספיישל שיר היובל באירוויזיון בסוף 2005. זה היה השיר הזוכה הראשון אי פעם שבוצע ללא ליווי תזמורתי, שכן הגיטרה של מקגטיגן והפסנתר של הרינגטון היו הכלים היחידים הדרושים.
זו הייתה גם הפעם הראשונה בתחרות כאשר שיר סיים עם למעלה מ-200 נקודות.
לשיר היו במקור שבעה בתים, המייצגים עשורים שונים, כולל שנות ה-60, ה-70, ה-80 וה-90, אך בעצת דיג'יי, גרהם הסיר את שני הבתים האחרונים מכיוון שהם חשו שהשיר ארוך מדי.
לדברי גרהם, "ראיתי את השיר כשיר קטן, כשיחה במטבח, ורציתי שהמאזינים יימשכו לתוך המטבח הזה, ואל השיחה הזאת".
השיר בוצע שלישי בסדר ההופעות בתחרות, אחרי פינלנד ולפני קפריסין.
בתום ההצבעה השיר קיבל 226 נקודות, ומוקם במקום הראשון מתוך 25 שירים.
"Robin" (בעברית: "רוֹבִּין") הוא שיר שהוקלט על ידי הזמרת-יוצרת האמריקאית טיילור סוויפט.
את השיר הוציאה ב-19 באפריל 2024 לאור חברת התקליטים ריפבליק רקורדס, כרצועה ה-30 מתוך מהדורתו המורחבת, The Anthology Edition, של אלבומה ה-11 של סוויפט, The Tortured Poets Department.
"Robin" הוכלל בגרסה זו כרצועה ה-30.
אורך השיר הוא 4 דקות בדיוק.
"Robin" הוא בלדת פסנתר שמלווה בשירה רכה ונעימה.
מבקרי מוזיקה מצאו במילות השיר מטאפורות של חיות: "You're an animal", "Way to go, Tiger".
השיר עוסק בילדות ומתאר את חייו של ילד צעיר, ניתן להבין זאת מעוד דוגמאות של חיות שסוויפט משתמשת בהם בשיר: "Long may you roar / At your dinosaurs" – "מי ייתן ותמשיך לשאוג על הדינוזאורים שלך".
במאמר של USA TODAY נכתב שיכול להיות שבשיר סוויפט שרה לגרסה הצעירה של עצמה, לילדה שהייתה.
המאמר הראה מספר מטאפורות לילדות: "דינוזאורים, בוץ, שפיריות, נדנדה, וטרמפולינה".
גם במאמר של Parade Magazine הכותבת משערת שסוויפט כתבה את השיר ושרה את השיר לגרסה הצעירה יותר של עצמה.
המאמר מצטט את המשפטים: "learning to bounce back just like your trampoline", אחרי שהעולם הופך ל-"cruel and mean" – סוויפט אומרת לילד בשיר שהוא ילמד לקפוץ בחזרה כמו הטרמפולינה שלא לאחר שהעולם יהפוך לרשע כלפיו.
המאמר אומר שהמשפט הזה מרמז על כך שסוויפט חונכה לרצות אחרים, דבר שהיא נוגעת בו גם בשיר "But Daddy I Love Him" מאותו האלבום ואומרת באופן ישיר בשיר "You're Losing Me" שיצא בשנת 2022 ("A pathological people pleaser").
מגזין Her Campus משער שהשיר עוסק בגרסה הצעירה של סוויפט או בילד שעדיין לא גדל.
המגזין מוסיף ואומר שכשסוויפט שרה: "your time will arrive for the cruel and the mean, you'll learn to bounce back like your trampoline" היא אומרת לעצמה כילדה להאחז בילדותה כמה שניתן כי התמימות הזו לא תישאר לנצח ויום אחד היא תעלם.
בנוסף, נאמר שכשסוויפט שרה: "buried down deep and out of your reach, the secret we all vowed to keep it, from you, in sweetness" היא שרה לילד שנשאר תמים בגלל שהמבוגרים סביבו עשו את כל שביכולתם כדי לשמור על התמימות שלו.
בשיר סוויפט פונה / מדברת לילד.
קיימות השערות שהשיר נקרא על שמו של בנו של ארון דסנר (רובין).
בווג אוסטרליה נכתב שזו לא הפעם הראשונה שסוויפט השתמשה בשמות של ילדים של חברים שלה בשירים שלה.
כאשר דוגמאות לזה יהיו בטי, אינז וג'יימס, הילדים של חבריה בלייק לייבלי וראיין ריינולדס בשיר "Betty" שיצא בשנת 2020. בנוסף, קיימות השערות שהשיר נקרא על שם כריסטופר רובין – דמות בדיונית בספרי הילדים, "פו הדוב".
בנוסף, קיימות השערות שהשיר נקרא על שם הציפור (רובין).
בריאנה קפדונה שכותבת עבור טודיי אומרת שהשיר מזכיר לה שירים נוספים שסוויפט כתבה בעברה העוסקים בילדות: "You're on Your Own, Kid' שיצא בשנת 2022, "Never Grow Up" שיצא בשנת 2010, ו-"The Best Day" שיצא בשנת 2008.
ב-6 באוקטובר 2025, לאחר שחרור האלבום, The Life of a Showgirl, מגזין הרולינג סטון דירג את כל שיריה של סוויפט, הוא דירג את "Robin" במקום ה-235. המגזין הוסיף ואמר שהשיר הוא שיר קליל הנוגע בתמימות של הילדות, עם "נדנדות ושפיריות".
המגזין גם אמר שהמשפט הטוב ביותר בשיר הוא "Long may you roar at your dinosaurs".
מאמר של USA TODAY שנכתב על The Tortured Poets Department: The Anthology, חיבר בין "Robin" לשירים "Peter" ו-"Cassandra", הוא קרא לשלושתם "שירי השמות" ואמר שכל אחד מהם הוא בלדת פסנתר נעימה.
נינה מישיטה שכותבת עבור ווג אוסטרליה השוותה בין "Robin" לשיר "Innocent" של סוויפט שיצא בשנת 2010, מכיוון ש-"Robin" עוסק בנושאים של תמימות.
מגזין Screen Rant דירג את השיר במקום ה-25 מתוך 31 השירים באלבום.
מגזין Her Campus דירג את השיר במקום ה-23 מתוך 31 השיר באלבום, ואמר ש-"Robin" היא יצירת מופת לא מספיק מוערכת.
מגזין Buisness Insider קרא לשיר "Robin" כמוזיקת רקע, שלא שווה האזנה.
"Roadhouse Blues" הוא שיר של להקת הרוק האמריקאית הדלתות מאלבומם Morrison Hotel משנת 1970. השיר יצא כבי-סייד של השיר "You Make Me Real", שהגיע למקום ה-50 במצעד הבילבורד הוט 100 האמריקאי ולמקום ה-41 בקנדה.
"Roadhouse Blues" נכנס לטופ 100 של קאש בוקס, והגיע בשיאו למקום ה-76. השיר הפך למרכיב מרכזי בהופעות של הלהקה והוא זכה לגרסאות כיסוי על ידי אמנים רבים.
"Roadhouse Blues", שהוכתר על ידי מהנדס הקול ברוס בוטניק כ"שיר להקת הברים האמריקאית של כל הזמנים", - למרות שיאו הלא מוצלח יחסית במצעדים - הוא זכה להשמעות רבות בתחנות רדיו רוק.
השיר דורג במקום ה-153 ברשימת שירי הרוק הקלאסי הטובים ביותר על ידי Q104,3, ובמקום ה-11 ברשימת שירי הרוק הטובים ביותר בכל הזמנים על ידי Time Out.
השיר הוקלט במשך יומיים, בין ה-4 ל-5 בנובמבר 1969. המפיק פול רוטשילד התעקש על כמה טייקים, שחלקם נכללו במהדורה המחודשת של 2006. ג'ים מוריסון, שככל הנראה היה שיכור במהלך ההקלטות, פלט כמה מילים וחזר שוב ושוב על המשפט "Money beats soul every time".
התקדמות נוספת נרשמה ביום השני כאשר הגיטריסט המקומי לוני מאק (שהועסק אז כנציג Elektra Records A&R) הצטרף לנגן בס; ריי נפוליטני, הבסיסט הקבוע במהלך החזרות של Morrison Hotel, נתקע בפקק.
למרות שהיו ספקולציות שמאק תרם גם את סולו הגיטרה, הוא אישר שהוא ניגן בס ולא שום דבר אחר.
בעוד מאק הפסיק לעבוד כמוזיקאי מקצועי באותה תקופה, הוא החליט לחזור לקריירה שלו בעקבות הסשן.
הגיטריסט רובי קריגר אחראי על כל תפקידי הגיטרה ב-"Roadhouse Blues"; מוריסון צועק "תעשה את זה, רובי, תעשה את זה!" בתחילת סולו הגיטרה.
ריי מנזרק עבר מפסנתר חשמלי של וורליצר לפסנתר טאק.
סולן להקת The Lovin' Spoonful לשעבר, ג'ון סבסטיאן, תרם נגינה במפוחית (ניתן קרדיט כ-"G.
אליס קופר טען שהוא היה ההשראה לשורה "Woke up this morning and I got myself a beer", כפי שנאמר בתוכנית הבוקר שלו בפלאנט רוק: "ישבנו שם ושתינו וג'ים נכנס והוא נופל...
אמרתי שקמתי הבוקר וקניתי לעצמי בירה ובזמן שאנחנו מדברים הוא פשוט כותב את זה.
אז הם נכנסים והם עושים את השיר והדבר הבא שאני שומע זה 'התעוררתי הבוקר וקניתי לעצמי בירה' ואמרתי: 'אמרתי את זה לפני שנייה!'"
Rock Believer Tour היה סיבוב ההופעות העשרים ושלושה של להקת הרוק הכבד הגרמנית סקורפיונז, אשר החל במדיסון סקוור גארדן, ניו יורק, ארצות הברית ב-6 במאי 2022 והסתיים בפורום אלטיס בראגה, בראגה, פורטוגל ב-16 ביולי 2023. סיבוב זה נועד לקדם את אלבום האולפן התשעה עשר של הלהקה, Rock Beliver.
רשימת שירים זו מייצגת את הופעת סקורפיונז בהיכל מנורה מבטחים, תל אביב, ישראל ב-9 ביולי 2022, וזו אינה מייצגת בהכרח הופעות אחרות שהתקיימו במסגרת סיבוב זה.
אמןאלבוםשירפעמיםפאטי היל ומילדרד היל -"Happy Birthday to You"1
מתיאס יאבס – גיטרה מובילה, גיטרת קצב, גיטרת סלייד, קולות רקע
רודולף שנקר – גיטרת קצב, גיטרה מובילה, קולות רקע
פאבל מציודה – בס, קולות רקע
פיל קמבפל – גיטרת קצב (הופעות 13 ו-49 בשיר "Rock You Like a Hurricane")
אינגו פוביצר – גיטרת קצב (הופעה 45 בשיר "Delicate Dance")
פיליפה נסיל – גיטרת קצב, קולות רקע (הופעה 46 בשיר "Rock You Like a Hurricane")
גרניקה מנצ'יני – קולות רקע (הופעה 46 בשיר "Rock You Like a Hurricane")
אמלי ג'והנסון – קולות רקע (הופעה 46 בשיר "Rock You Like a Hurricane")
מונה לינדגרן – בס, קולות רקע (הופעה 46 בשיר "Rock You Like a Hurricane")
איתי יצחקי (נולד ב-1985), הידוע בשם הבמה Roc Dubloc, הוא מוזיקאי, מפיק ודי ג'יי ישראלי.
הוא מתמקד בז'אנר האוס ו-EDM.
במהלך הקריירה שלו, הפך לאחד האמנים המובילים בסצנת המוזיקה האלקטרונית בישראל, והופיע במועדונים ובפסטיבלים מרכזיים ברחבי העולם כמו ADE באמסטרדם ומועדון Bootshous בקלן
איתי יצחקי נולד וגדל בנתניה.
מגיל צעיר התעניין במוזיקה ונחשף למגוון סגנונות מוזיקליים בהשראת אחיו.
בגיל 11 החל לתקלט במסיבות בבית הספר, ובנעוריו שכנע את הוריו לקנות מגבר ומיקסר.
יצחקי הוא הילד השלישי לאלי ומרים, הוא בוגר החוג לתקשורת במכללת נתניה, נשוי לבקי, רופאה וטרינרית, ואב לשניים.
יצחקי מגיש תוכנית רדיו חודשית ביוטיוב בשם Bloc Party.
התוכנית מוגשת בשפה האנגלית וסוקרת את הטרקים הבולטים במוזיקה אלקטרונית שיצאו בחודש האחרון ברחבי העולם.
למרות שלדבריו היה מנגן היפ הופ כתקליטן צעיר, המעבר לז'אנר EDM התרחש אחרי שביקר בפסטיבל טומורולנד 2011.
ב-2017, התייצב הסגנון המוזיקלי של יצחקי, והוא השיק את הפרויקט Roc Dubloc.
באותה שנה שחרר את הטראק הראשון שלו Plata o Plomo, בעקבותיו הוחתם יצחקי בלייבל של הארדוול Revealed records.
את השם Roc Dubloc בחר יצחקי לדבריו אחרי שהבין שהפרויקט שלו קורם עור וגידים אך עדיין נעדר שם.
הוא חיבר מילים עם קונוטציה למוזיקה וחיי הלילה והחל להצליב ביניהן עד שבחר ב-Roc Dubloc, שם המתכתב עם "Rock the Block" מסצנת מסיבות הרחוב בארצות הברית.
שירו של יצחקי "Be free" שיצא ב-2023, היווה אבן דרך משמעותית בקריירה של יצחקי.
הוא אחד מהשירים המושמעים ביותר שלו עם 155 אלף השמעות בספוטיפיי.
Be Free הוא סימפול מז'אנר פרוגרסיב האוס של השיר "live your life, be free" של בלינדה קרלייל שיצא במקור ב־1991. הטרק שוחרר בלייבל של הארדוול Revealed Records.
הטרק הייתה מורכבת מהבחינה הטכנית ולכן ממושכת מאוד.
השיר נוצר לאורך תקופת הקורונה וסימל את היציאה מהסגר והבידוד החברתי, בחזרה אל החופש.
Rock, Paper, Shotgun (תעתיק לעברית: אבן, נייר ושוטגאן) הוא אתר עיתונות בריטי של משחקי וידאו.
האתר הושק ביולי 2007 כדי להתמקד במשחקי מחשב ונרכש על ידי Gamer Network, רשת אתרים בראשות Eurogamer, במאי 2017.
האתר נוסד על ידי קירון גילן, ג'ים רוסיגנול, אלק מיר וג'ון ווקר באוגוסט 2007. ב-2010, גילן הודיע שהוא לא יהיה מעורב יותר בפרסום התוכן היומיומי של האתר, תוך התמקדות רבה יותר בעבודתו במארוול קומיקס.
רוסיגנול ייסד את אולפן המשחקים שלו, Big Robot, ב-2010. מיר ווקר עזבו ב-2019.
כמו כן, באותה שנה, Rock Paper Shotgun שיתפה פעולה עם Eurogamer כדי ליצור את Rezzed, תערוכה למשחקי מחשב ומשחקי אינדי שנוצרה כספין אוף מ-Eurogamer Expo.
במאי 2017, Gamer Network רכשה את האתר על הסף.
שנה לאחר מכן, האתר שיתף פעולה שוב עם EGX כדי להשיק גיים ג'אם חדש, שנועד להציג ולקדם מפתחים או צוות מפתחים בולטים של משחקי אינדי.
Gamer Network נרכשה על ידי ReedPOP ב-2018, מה שהפך את האתר לחברת בת של RELX Group.
ב-5 בינואר 2011, העורך הראשי של Game Informer (מגזין), אנדרו ריינר, פרסם איומים משפטיים נגד Rock Paper Shotgun וקוראיו על פרסום תמונות בלעדיות של Game Informer מהמשחק טומב ריידר (2013).
Rock Paper Shotgun מחקו את התמונות באותו יום.
חודש לאחר מכן, המשחק Bulletstorm קיבל ביקורת על ידי פוקס ניוז, כי המשחק פוגע בילדים.
טענותיהם זכו ללעג בעיקר בקרב אתרי משחקים, כולל Rock Paper Shotgun, שהריצו סדרה של מאמרים המכפישים את הדיווחים של פוקס ניוז.
המאמרים ניתחו את טענותיה של קרול ליברמן ומצאו שרק אחד מתוך שמונה מקורות שסיפקה היה קשור לנושא הנדון.
פוקס ניוז הודו כי Rock Paper Shotgun יצרו איתם קשר, והגיבו לטענותיהם ב-20 בפברואר 2011 באמצעות מאמר נוסף, בו קבעו כי המשחק עדיין נותר איום על ילדים.
Rock Paper Shotgun זכתה בפרס בלוג המשחקים הטוב ביותר בטקס פרסי המדיה של המשחקים ב-2011.
Rocks הוא האלבום הרביעי של להקת ההארד רוק האמריקאית אירוסמית'.
האלבום, אשר יצא לאור ב-3 במאי 1976, זכה לביקורות מצוינות ונחשב לאחד מן האלבומים הטובים בהיסטוריה, ודורג בין היתר במקום ה-176 ברשימת 500 האלבומים הגדולים בכל הזמנים של המגזין רולינג סטון.
לאלבום הייתה השפעה רבה על מוזיקאים שונים מתחום ההארד רוק וההבי מטאל, ובין היתר צוין על ידי קורט קוביין כאחד מן האלבומים האהובים עליו ועל ידי הגיטריסט סלאש כ"אלבום ששינה את חייו".
Rock in Rio (מילולית: רוק בריו) הוא אלבום הופעה שהוקלט בברזיל על ידי להקת ההבי מטאל איירון מיידן ב-2001. הופעתם הייתה חלק מפסטיבל רוק בריו שנערך בברזיל.
במהלך ההופעה איירון מיידן הופיעו בפני קהל המעריצים השני הגדול ביותר שלהם- 250,000 איש (כאשר רק בפסטיבל רוק בריו 1985 איירון מיידן הופיעו בפני מספר גדול יותר של מעריצים- 400,000 אנשים).
האלבום הוקלט שנתיים לאחר חזרתם של ברוס דיקינסון ואדריאן סמית' ללהקה ושנה לאחר צאת אלבום הקאמבק, Brave New World.
ההופעה בברזיל הייתה ההופעה האחרונה בסיבוב ההופעות שלהם "Brave New World Tour" שהתחיל עם צאת האלבום Brave New World.
ההופעה מכילה ברוב חלקה הראשון שירים מהאלבום Brave New World, ואילו בחלק השני את רוב להיטה של הלהקה, כולל שני שירים מתקופתו של הסולן הקודם בלייז ביילי- "Sign of the Cross" ו-"The Clansman".
ההופעה גם צולמה ושוחררה כ-DVD המכיל את כל ההופעה ובונוסים.
כל ההכנסות ממכירת האלבום נתרמו למתופף הלהקה לשעבר, קלייב בר שנאבק במחלת הטרשת הנפוצה
"Rockefeller Street" (בעברית: "רחוב רוקפלר") הוא השיר שייצג את אסטוניה באירוויזיון 2011, אשר הגיע למקום ה-24 בגמר.
אסטוניה השתתפה בחצי הגמר השני של אירוויזיון 2011 במקום 15 בסדר ההשמעה.
השיר שהושר באנגלית הגיע למקום התשיעי עם 60 נקודות.
השיר עלה לגמר שבו השתתף כמספר 8 בסדר ההשמעה.
התפאורה לשיר הייתה מורכבת מבניינים קטנים ובמהלך ההופעה המבצעת גטר יאני ביצעה טריק קסמים שבמהלכו הפכה מטפחת צהובה לשרביט שחור ארוך.
עם גטר הופיעו שלושה רקדנים ושתי זמרות.
אחת מהזמרות - מרילין קונגו גם השתתפה באירוויזיון 2009 בשיר האסטוני דאז - Rändajad.
השיר הגיע למקום 24, אחד לפני האחרון.
מלבד זאת, כתב המשורר סבן לומוס עוד שלושה שירים שייצגו את אסטוניה בתחרות, בשנים 2005, 2009 ו-2017.
מדינהתאריך יציאהפורמטחברת תקליטיםמקורבריטניה25 בפברואר 2011הורדה דיגיטליתמון-וואק
"Rock with You" הוא שיר של הזמר והיוצר מייקל ג'קסון שיצא בנובמבר 1979. השיר היה הסינגל השני מהאלבום "Off the Wall".
השיר הפך ללהיט ענקי בעיקר בארצות הברית כאשר הגיע לראש מצעד הבילבורד והיה לסינגל הרביעי הטוב ביותר לשנת 1980.
משחקי רוקטסנייל היא חברת משחקים בבעלותו של לאנס פריב (Lance Priebe), שפיתחה, בין היתר, את משחק הרשת "קלאב פינגווין", משחק שחברת וולט דיסני רכשה מאוחר יותר.
Ballistic Biscuit - משחק דומה בשם "Hydro Hopper" זמין במשחק הרשת קלאב פינגווין.
Word Crunch - משחק דמוי תפזורת, שכאשר מגלים מילה בלוח המשחק, האותיות שמרכיבות אותה יוחלפו באותיות חדשות.
קלאב פינגווין - פותח בשיתוף פעולה עם החברה הקנדית "New Horizon Interactive", ונרכש מאוחר יותר בידי חברת וולט דיסני.
ב-15 במרץ 2011, החברה הודיעה על פיתוח המשחק הבא שלה, שנקרא "Mech Mice".
גרסת הבטא של המשחק יצאה ב-9 ביולי 2013.
המשחק מבוסס על טכנולוגיית המולטימדיה "Unity Web Player" (שמאופיינת בגרפיקת תלת-ממד), מה שיאפשר לפתח את המשחק גם למכשירי אייפון, אייפד, אנדרואיד, Wii, Xbox 360, ואולי גם לקונסולות PSP.
משחק חדש שהחברה מפתחת הדומה לקלאב פינגווין המשחק הוכרז ב-15 באפריל 2017 המשחק עדיין בפיתוח אך ניתן להרשם מראש ולשמור שם משתמש.
"Rocky Raccoon" הוא שיר רוק של להקת הביטלס מהאלבום, The Beatles משנת 1968. השיר נכתב על ידי פול מקרטני (הקרדיט ניתן גם לג'ון לנון).
מקרטני הושפע בכך שניגן בגיטרה אקוסטית יחד עם ג'ון לנון ודונובן.
במקור שם הדמות הוא Rocky Sasoon אך מקרטני שינה אותו ל-Raccoon (הוא אמר שזה יותר בסגנון של קאובוי).
מתופף הלהקה של מעליות הקומה ה-13, דני תומאס הציע את השם משמו של חברו, חבר הלהקה לשעבר, רוקי אריקסון.
ג'ורג' מרטין, מפיק הלהקה, ניגן בשיר פסנתר בסגנון הונקי טונקי כדי להוסיף לסגנון המערב הפרוע בשיר.
מקרטני ניגן בשיר בגיטרה אקוסטית ולנון ניגן בבס שישה מיתרים.
גרסאות כיסוי רבות בוצעו לשיר, ביניהן על ידי רמסי לואיס, שלמה גרוניך ומתי כספי, ג'ק ג'ונסון ופיש.
פול מקרטני - שירה מובילה, גיטרה אקוסטית, גיטרה בס
ג'ון לנון - קולות רקע, הרמוניום, בס שישה מיתרים, מפוחית פה
ג'ורג' האריסון - קולות רקע
ג'ורג' מרטין - פסנתר טאק
"Rockstar 101" (בעברית: "כוכב/ת רוק 101") הוא שיר של הזמרת ריהאנה בהשתתפות הגיטריסט הבריטי סלאש מלהקת גאנז נ' רוזס.
ב-18 במאי 2010 יצא השיר כסינגל החמישי מאלבומה הרביעי, Rated R.
את השיר כתבה ריהאנה יחד עם המפיקים דה-דרים וטריקי סטיוארט והוא הופק ווקאלית על ידי מייקבה רידיק.
גרסת האלבום של השיר היא היפ-הופ, בעוד הרמיקסים לשיר כוללים דאנס, דאבסטפ ומוזיקה אלקטרונית.
חלק מהרמיקסים נעשו על ידי דייב אודה ומארק פיצ'יוטי.
הביקורות לשיר היו מעורבות, חלק מהמבקרים שיבחו את התעוזה של ריהאנה בשיר ואילו אחרים מתחו ביקורת על הטון התוקפני שלה.
השיר לא זכה להצלחה רבה והגיע למקום ה-64 בארצות הברית, אך במצעד הדאנס קלאב הצליח להגיע למקום השני.
על מנת לקדם את "Rockstar 101", ריהאנה ביצעה אותו בתוכנית "אמריקן איידול" ואף בסיבובי ההופעות "Last Girl on Earth" ו-"Diamonds World Tour".
הווידאו קליפ לשיר בוים על ידי מלינה מצוקס ובו נראית ריהאנה מתחזה לסלאש.
ריהאנה כתבה את השיר ביחד עם מפיקיו, דה-דרים וטריקי סטיוארט והקליטה אותו באולפני סרניטי סאונד בלוס אנג'לס, קליפורניה, אולפני דה בום בום בברבנק קליפורניה ואולפני טרינגל סאונד באטלנטה, ג'ורג'יה.
ג'ייסן ג'ושוע היה אחראי על המיקסינג בעזרתו של ג'יאנקרלו לינו, בעוד שההפקה הווקאלית נעשתה על ידי מייקבה רידיק.
ההנדוס המוזיקלי של השיר נעשה על ידי מרקוס טובאר, בריאן "בי-לאב" תומאס, אנדרו ויפר וכריס "טק" א'ורין בעזרתו של פאט ת'ראל.
השימוש בגיטרה בשיר נעשה על ידי טים סטיוארט בעוד מונטה ניובל ביצע עריכות נוספות.
בנוסף לכך, כולל "Rockstar 101" קטע גיטרה של הגיטריסט סלאש מלהקת הרוק גאנז נ' רוזס.
השיר הופץ כסינגל הרביעי מהאלבום הרביעי של ריהאנה (וכסינגל חמישי בארצות הברית).
הוא נשלח לתחנות הרדיו הקצביות והאורבניות ב-18 במאי 2010, ולתחנות הרדיו האוסטרליות ב-19 ביולי 2010. בארצות הברית השיר הופץ כמיני-אלבום רמיקסים דרך האתר Masterbeat.com ב-2 ביוני 2010 ולאייטונס ב-13 ביולי.
ממלכה המאוחדת המיני-אלבום הופץ דרך אמזון ב-29 ביוני 2010. הרמיקסים נעשו על ידי די ג'יים ומפיקים שונים.
"Rockstar 101" הוא שיר מסוג גראנג' קראנק והיפ-הופ באורך של 3:58 דקות.
הוא כולל סולו גיטרה של הגיטריסט סלאש מלהקת הרוק גאנז נ' רוזס.
על מנת לבצע את השיר, ריהאנה משתמשת בקול בס ונמוך יותר ממה שהיא נוהגת לבצע את שאר שיריה.
מבחינה לירית, השיר מתאר את חייו של כוכב רוק.
השיר עשה את הופעת הבכורה שלו במצעד שירי הדאנס קלאב במקום השני ונשאר במצעד במשך 14 שבועות.
במצעד השירים הדיגיטליים של ארצות הברית הגיע למקום ה-28 בלבד ויצא מהמצעד לאחר שבעה שבועות בלבד.
במצעד הבילבורד האמריקאי הגיע למקום ה-64 בלבד ויצא מהמצעד לאחר חמישה שבועות, אם כי במצעד שירי ה-R&B/היפ-הופ הדיגיטליים הגיע בשיאו למקום העשירי.
באוסטרליה הגיע בשבוע הראשון למקום ה-50 ולאחר שבוע הגיע למיקום השיא שלו, המקום ה-24 ונשאר שם במשך שישה שבועות.
הקליפ בוים על ידי מלינה מצוקס באפריל 2010 שביימה בעבר לריהאנה את הקליפים עבור "Hard" ו-"Rude Boy" ונערך על ידי נביל מצ'י אשר היה עורך של הקליפים "SOS" ו-"Umbrella", של ריהאנה עצמה.
ב-19 במאי 2010, ריהאנה פרסמה הצצה לקליפ באורך 30 שניות לאינטרנט וב-25 במאי 2010 הקליפ הועלה במלואו לערוץ ה-Vevo שלה.
הקליפ כולו צולם בשחור-לבן ומראה את ריהאנה בסצנות שונות כדוגמת הסצנה בה היא מנפצת גיטרה חשמלית, שרה עם להקת הרוק, לבושה בבגד גוף שחור ומביטה למצלמה.
באחת מהסצנות, ריהאנה מתחפשת לסלאש, שאמר בריאיון ל-MTV: "הקליפ יותר טוב כשהיא מגלמת אותי, ולא אני מגלם את עצמי, היא בקלות העבירה את המסר של השיר בלי צורך לצרף אותי לקליפ".
בנוסף, המתופף של בלינק-182, טרוויס בארקר, מופיע בקליפ כמתופף בלהקת הרוק של ריהאנה.
ריהאנה ביצעה את השיר לראשונה ב-7 באפריל 2010 בתוכנית "אמריקן איידול".
בנוסף, ביצעה אותו גם בסיבובי ההופעות שלה "Last Girl on Earth" ו-"Diamonds World Tour".
לארי קרול מ-MTV כתב על הופעתה ב"אמריקן איידול" והצהיר כי: "היקף היכולת של ריהאנה לנגן בגיטרה היה מוגבל לניגון באצבע אחת על אחד המיתרים", אך קרול גם החמיא למופע עצמו וכתב: "שהכתפיים בתלבושת שלה היו ענקיות כמו נוכחותה על הבמה".
בהמשך לכך, הוא ציין כי בחצי מהשיר היא דיברה ושרה רק בחצי אחר ממנו.
מבקר אחר מ-MTV הממלכה המאוחדת, הסכים עם קרול וכתב כי: "במחצית המופע ריהאנה לקחה גיטרה שחורה בצורת V אך אי אפשר להיות בטוחים שהיא באמת ניגנה עליה".
קארין גאנז מרולינג סטון שיבחה את הביצועים הקוליים של ריהאנה, וכתבה "אם הכללים של כוכבי רוק הם 'ללמד את עצמך לבחור שקופיות', 'בגדים הדוקים' ו'אש', אז ריהאנה שמה לב לשיעורי ה"רוקסטאר 101" שלה אחרי הכול".
כתבת מדיילי מייל אמרה כי "ריהאנה הציגה את הצד התחרותי שלה במהלך הופעתה ב"אמריקן איידול" לאחר שליידי גאגא הציגה סטנדרטים גבוהים כל כך".
ביל לאמב מ-About.com היה ביקורתי כלפי ההחלטה של ריהאנה לבצע את השיר ב"אמריקן איידול".
הוא ציין כי על פי דיווחים ריהאנה הייתה אמורה לבצע את השיר "Te Amo" בתוכנית וטען שהשיר הוא "אחד השירים החלשים באלבום ולא סתם הוא קטע את רצף השירים שהגיעו לעשירייה הפותחת".
קליי קין מ-BET התייחס להופעתה בסיבוב ההופעות "Last Girl on Earth" והצהיר: "מגיע לריהאנה מחיאות כפיים על כך שעשתה משהו שונה שרחוק מלהיות פופ סטנדרטי".
בריאן לינדר מ-IGN שיבח אותו וכתב "זה עובד למעשה, אף על פי שנשמע שלא בהתחלה".
אמילי טרטנלה מ-PopMatters כינתה אותו כ"ברירת מחדל מבריקה".
אליבהי מאלון מ-NME כתב "שריהאנה שרה עם "סוואגריות" בשיר שזה משהו שללא ספק יש לה".
ניל מק'ורמיק מדיילי טלגרף חשב שהשיר הוא בין השירים המעטים באלבום שיש בהם מהשורשים הקאריביים של ריהאנה.
אן פאוורס מלוס אנג'לס טיימס ביקרה את ההחלטה לשתף את סלאש בשיר וכינתה אותו כ"במחשבה שנייה" ו"כי היא בהחלט הייתה יכולה להסתדר בלי סמל הרוק האולטימטיבי".
ריצ'ן דומבל מפיצ'פורק כתב כי: "השיר בדומה לשירים אחרים באלבום נשמעים מיושנים ואילו סלאש מוסיף לשיר משהו קול".
אלכס פטרידיס מגרידאן כתב ביקורת שלילית על השיר בה הוא ביקר את ההחלטה של ריהאנה לעשות שיר בז'אנר של רוק כבד.
כתיבה – דה-דרים, טריקי סטיוארט וריהאנה
הפקה – דה-דרים וטריקי סטיוארט
הפקה קולית – מייקבה רידיק
הנדסה – מרקוס טובאר, בריאן "בי-לאב" תומאס, אנדרו ויפר וכריס "טק" א'ורין
הנדסה נוספת – פאת ת'ראל
עוזרי הנדסה – לואיס נבארו, איי ג'יי קלארק, ג'ייסון שרווד וסטיבן דניס
עוזר מיקסינג – ג'יאנקרלו לינו
סולמות נוספים – מונטה ניובל
אזור תאריך יציאה פורמט חברת תקליטיםמקור ארצות הברית 18 במאי 2010 רדיו מיינסטרים ורדיו שירים קצביים דאף ג'אם 2 ביוני 2010 רמיקסים דיגיטליים (באתר Masterbeat.com) 13 ביולי 2010 רמיקסים דיגיטליים (באייטונס) אוסטרליה 19 ביולי 2010 רדיו מיינסטריםהממלכה המאוחדת 29 ביוני 2012 רמיקסים דיגיטליים (באמזון) מרקורי
רוקבוקס (ROCKBOX) היא קושחה חלופית לנגנים ניידים (נגני MP3, נגני MP4 ואף טלפונים סלולריים), שזמינה כתוכנה חופשית.
קושחה זו מותקנת על ידי מחשב רגיל ומשנה את דפוס התצוגה ומגוון האפשרויות במכשיר אליו היא נכנסת.
בדרך כלל לצד הקושחה המקורית ובלי להסיר אותה.
לדוגמה, אם עד להתקנה ניתן היה לשמוע בנגן מוזיקה, אז לאחר ההתקנה אפשר לבצע פעולות על קבצים כגון "גזור", "הדבק" ו"מאפיינים", כמו במערכת הפעלה של מחשב.
כמו כן, ניתן לבחור מגוון רקעים למסך, משחקים ועוד מגוון אפשרויות נוספות.
אפילו בנגני MP3 שאין בהם אפשרות לצפייה בתמונות או סרטונים, באמצעות הקושחה הדבר אפשרי.
קושחות חלופיות לדגמים רבים ושונים של נגנים ניתנות להורדה מאתר התוכנה.